#### E L Ő T E R J E S Z T É S

### Szombathely Megyei Jogú Város Közgyűlésének

### Gazdasági és Városstratégiai Bizottságának

### 2019. február 25-i ülésére

*Javaslat a Szombathelyi Tankerületi Központ támogatására a Bercsényi Miklós Általános Iskola rendezvényéhez*

A Bercsényi Miklós Általános Iskola immár 13. alkalommal bonyolítja le a „Nem bántja a szemét a szemét? – A kék bolygó” elnevezésű környezetvédelmi vetélkedőt a Föld Napjához kapcsolódóan. Az idei évben is, mint örökös ÖKO-iskola, osztályaikkal részt vesznek az országos Fenntarthatósági Témahét programjaiban.

A Szombathelyi Tankerületi Központ a Bercsényi Miklós Általános Iskola által szervezendő vetélkedőhöz ezúton kéri a Tisztelt Bizottság anyagi támogatását. Az igényelt támogatás összege **130.000,- Ft**, az önrész összege 20.000,- Ft.

A kérelem mellékletét képező költségvetés alapján ezen összeget a vetélkedő és a Témahét anyag- és eszköz szükségletére (meghívó, plakát, oklevél, íróeszközök, a feladatokhoz szükséges kellékek), valamint az azokon résztvevő tanulók és felkészítő tanáraik jutalmazására (könyvek, számítástechnikai eszközök, ajándéktárgyak) kívánják felhasználni.

A tavalyi évben a 67/2018.(III.26.) sz. GVB határozat értelmében a Szombathelyi Tankerületi Központ 150.000,- Ft támogatásban részesült a Bercsényi Általános Iskola vetélkedőjének lebonyolításához, melyről határidőben elszámolt.

Jelen előterjesztésnek pénzügyi kihatása 130.000,- Ft, mely az Önkormányzat költségvetéséről szóló önkormányzati rendelet „Környezetvédelmi kiadások” előirányzata terhére történne azzal a kikötéssel, hogy a támogatás csak elfogadott és kihirdetett költségvetési rendelet esetén adható.

Kérem a Tisztelt Bizottságot, hogy a napirendet megtárgyalni, valamint döntését meghozni szíveskedjék.

**Szombathely, 2019. február „ ”**

 **/: Illés Károly :/**

|  |  |  |
| --- | --- | --- |
|  |  |  |

**Határozati javaslat**

**…./2019.(II.25.) GVB. számú határozat**

A Gazdasági- és Városstratégiai Bizottság megtárgyalta a „Javaslat a Szombathelyi Tankerületi Központ támogatására a Bercsényi Miklós Általános Iskola rendezvényéhez” című előterjesztést és az alábbi döntést hozza:

1. **változat:** - a Szombathelyi Tankerületi Központ részére a „Nem bántja a szemét a szemét? – A kék bolygó” elnevezésű környezetvédelmi vetélkedő Bercsényi Miklós Általános Iskola általi lebonyolításához (a részvevő tanulók és felkészítő tanáraik jutalmazásához, a vetélkedő anyagszükségletéhez, kizárólag könyvek, számítástechnikai eszközök, meghívó, plakát, oklevél, íróeszközök beszerzéséhez) **130.000,- Ft támogatást biztosít** az Önkormányzat költségvetéséről szóló önkormányzati rendelet „Környezetvédelmi kiadások” előirányzata terhére azzal a kikötéssel, hogy a támogatás csak elfogadott és kihirdetett költségvetési rendelet esetén adható át.

A támogatási összeg a kérelemben megjelölt jogcímeken kívüli egyéb kiadások fedezeteként (pl. vendéglátás, élelmiszer - anyagszükségletként) nem használható fel.

1. **változat**: - a Szombathelyi Tankerületi Központ részére a „Nem bántja a szemét a szemét? – A kék bolygó” elnevezésű környezetvédelmi vetélkedő Bercsényi Miklós Általános Iskola általi lebonyolításához pénzügyi **támogatást nem áll módjában biztosítani**.

**Felelős**: Lendvai Ferenc, a Gazdasági és Városstratégiai Bizottság elnöke

 (A végrehajtás előkészítéséért:

Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője)

**Határidő**: 2019. május 31.